CELEX: 32002D0260
Language: hu
Date: 2002-03-27 00:00:00
Title: A Bizottság 2002/260/EK határozata (2002. március 27.) a munkakapcsolatokkal foglalkozó főigazgatói csoport létrehozásáról

Fontos jogi nyilatkozat

|

32002D0260

Hivatalos Lap L 091 , 06/04/2002 o. 0030 - 0030

		A Bizottság 2002/260/EK határozata(2002. március 27.)a munkakapcsolatokkal foglalkozó főigazgatói csoport létrehozásárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre és különösen annak 211. cikkére,mivel:(1) A szociálpolitikai menetrendjéről szóló közleményében [1] a Bizottság hangsúlyozta a gazdaság-, a szociál- és a foglalkoztatáspolitika pozitív és erőteljes kölcsönhatásának szükségességét; a Bizottság megerősítette elkötelezettségét különösen a munkakörnyezetre vonatkozó változtatások mellett, továbbá számos, a munkakapcsolatok modernizálására és javítására irányuló javaslatot terjesztett elő.(2) Ebben az összefüggésben a jelenlegi jogszabályok javításra és kiigazításra szorulnak annak érdekében, hogy jobban tükrözzék az új gazdaságot, így támogatva a munkavállalókkal szemben támasztott flexibilitás és a biztonságuk közötti új egyensúly kialakulását.(3) E célból magas szintű csoportot kell létrehozni, hogy az saját kezdeményezésére vagy felkérés alapján tanácsokkal lássa el a Bizottságot, segítve annak munkáját például új közösségi kezdeményezések kidolgozásában, a közösségi vívmányok felülvizsgálatában, a kutatásszervezésben, elemzések és tanulmányok készítésében, a közösségi munkajog értékelésében és érvényesítésében, valamint a közösségi joggal kapcsolatos képzés és tájékoztatás nyújtásában. A csoport ezenkívül elősegíthetné az újító jellegű tapasztalatok cseréjének fejlesztését és az ezen a területen bevált gyakorlat terjesztését.(4) Az ilyen magas szintű állandó csoport segítené a tagállamok és a Bizottság közötti szorosabb együttműködést a szubszidiaritás elvének tiszteletben tartása mellett. Ez az együttműködés egyre fontosabbá válik az Unió közelgő bővítése és a munkakapcsolatok mindinkább transznacionális jellege, a transznacionális ipari átszervezés, valamint a munkajognak a munkapiac dinamikusabbá tétele érdekében történő, a jelenleginél nagyobb fokú átláthatóságát igénylő modernizációja miatt,A KÖVETKEZŐKÉPPEN HATÁROZOTT:1. cikk(1) Egy munkakapcsolatokkal foglalkozó főigazgatói csoport (a továbbiakban: csoport) jön létre azzal a szándékkal, hogy együttműködési és a cserefeladatokért felelős, valamint tanácsadói és véleményező testületként működjön a tagállamok és a Bizottság között.(2) A csoport feladata:a) szoros együttműködés kialakítása a tagállamok és a Közösség intézményei között a következőkkel kapcsolatos kérdésekben:- új közösségi kezdeményezések kidolgozása a munkakapcsolatok terén,- a munkajogra vonatkozó közösségi vívmányok alkalmazása és felülvizsgálata, és- a közösségi munkajog fontosságát tudatosító kutatási programok, elemzések, tanulmányok, publikációk és intézkedések kidolgozása;b) a munkajog és a munkakapcsolatok terén érvényesülő politikák alakulásának figyelemmel kísérése;c) a tapasztalatok és a helyes gyakorlat cseréjének az egyéni és kollektív munkajog területén történő megkönnyítése.2. cikk(1) A csoport a tagállamok munkakapcsolatokért felelős főigazgatóiból áll.(2) A csoport elnöke a Bizottság egy képviselője.(3) A csoport szakértői és munkacsoportokat hozhat létre.3. cikk(1) A csoport üléseit az elnök hívja össze saját kezdeményezésére vagy a bizottsági tagok legalább felének a kérelmére.(2) A csoport főszabály szerint évente két alkalommal ülésezik.Kelt Brüsszelben, 2002. március 27-én.a Bizottság részérőlAnna Diamantopouloua Bizottság tagja[1] COM(2000) 379 végleges.--------------------------------------------------